Үзйөрешле машиналарның һәм башка төр техниканың техник торышына дәүләт техник күзәтчелек органнарын булдыру тарихы илнең авыл хуҗалыгы үсешенә, аның техник яктан тәэмин ителешенә, механика өлкәсен үстерүгә һәм машина-трактор станцияләрен үзгәртеп коруга турыдан-туры бәйләнгән.

СССР Министрлар Советының "Колхоз строен алга таба үстерү һәм машина-трактор станцияләрен үзгәртеп кору турында" 1985 елның 18 апрелендәге 425 номерлы карары белән әлеге хезмәтне булдыруга башлангыч бирелә. ТАССР Министрлар Советының аналогик 1958 елның 26 маендагы 283 номерлы карары һәм Татар АССР Авыл хуҗалыгы министрлыгының 1958 елның 09 июнендәге 265 номерлы боерыгы белән районнардагы 34 ремонт-техника станцияләре штатларына машина-трактор паркы торышына дәүләт техника күзәтчелеген гамәлгә ашыру буенча инженер-инспектор вазыйфасы кертелә. 1961 елдан 1965 елга кадәр дәүләт инспекциясе республиканың "Сельхозтехника" берләшмәсе составында була, ә 1965 елның 21 июленнән ТАССР Авыл хуҗалыгы министрлыгы составына тапшырыла.

СССР Министрлар Советының 1975 елның 23 декабрендәге 1035 номерлы карары белән инженер-инспекторлар төркеменнән төп күзәтчелек звеносы районнардагы дәүләт авыл хуҗалыгы техник күзәтчелек инспекцияләре итеп үзгәртелә. Район инспекцияләре өчен исәп нормативлары билгеләнә.

1986 елда ТАССР Авыл хуҗалыгы министрлыгы бетерлүгә һәм ТАССР Агросәнәгать комитеты булдырылуга бәйле рәвештә, республиканың дәүләт авыл хуҗалыгы техник күзәтчелек инспекциясе ТАССР Дәүләт агросәнәгать комитеты составына кертелә. 1991 елда, чираттагы үзгәртеп кору нәтиҗәсендә, Дәүләт авыл хуҗалыгы техник күзәтчелек инспекциясе Татарстан Республикасы Авыл хуҗалыгы һәм азык-төлек министрлыгы составына кертелә.

Милекчелек формаларын үзгәртеп коруга бәйле рәвештә инспекция башкара торган функцияләр дә үзгәрә һәм артып тора. Россия Федерациясе Хөкүмәтенең 1993 елның 13 декабрендәге карары хезмәт эшчәнлеген җайга салучы, нигез булып торучы норматив акт булып тора, әлеге карар нигезендә Үзйөрешле машиналарның һәм башка төр техниканың техник торышына дәүләт техник күзәтчелеге турында нигезләмә раслана. Мини-тракторлардан, кар чаналарыннан башлап төзүчеләр, нефть чыгаручылар, газ хезмәтләре һ.б. тарафыннан кулланыла торган махсус үзйөрешле техника дәрәҗәсендәге техника чараларының, кемнеке булуына һәм милекчелек формасына бәйсез рәвештә, кешеләрнең гомере, сәламәтлеге өчен куркынычсызлык тәэмин итү, мөлкәтне, әйләнә-тирә мохитне саклау кагыйдәләренең, ә агросәнәгать комплексында – машиналарны һәм җайланмаларны эксплуатацияләү буенча стандартларда, башка норматив документларда регламентланган кагыйдәләрнең үтәлүен тәэмин итү өлешендә үзйөрешле техниканың аны кулланган вакытта техник торышына күзәтчелекне гамәлгә ашыру – әлеге инспекциянең төп бурычына әйләнә.

Әлеге карар буенча инспекциягә яңа атама бирелә – Үзйөрешле машиналарның һәм башка төр техниканың техник торышына күзәтчелек буенча дәүләт инспекциясе – "Дәүләт техник күзәтчелек инспекциясе".

Башкарыла торган функцияләрнең шактый артуы аркасында инспекция алдында яңа бурычлар барлыкка килә: техник тәэмин ителеш, компьютерлаштыру һәм идарә итүне камилләштерү. 1997 елдан башлап инспекцияләрне матди-техник яктан, иң беренче чиратта, хезмәт машиналары һәм оргтехника, шулай ук инспекторлар өчен фирмалы кием-салым белән тәэмин итү эше актив башланып китә.

"Административ хокук бозулар турында РСФСР кодексына үзгәрешләр һәм өстәмәләр кертү турында" 1997 елның 20 гыйнварындагы 20-ФЗ номерлы Федераль закон белән инспекциядәге дәүләт инженер-инспекторларына беркетмә төзү һәм административ штрафлар салу хокукы бирелә.

1999 елда, Татарстан Республикасы Министрлар Кабинетының 1999 елның 9 сентябрендәге 596 номерлы карары нигезендә, инспекция Татарстан Республикасы Авыл хуҗалыгы һәм азык-төлек министрлыгының структур бүлекчәсе буларак – Татарстан Республикасы Үзйөрешле машиналарның һәм башка төр техниканың техник торышына күзәтчелек идарәсе итеп үзгәртелә.

Шул ук вакытта дәүләт техник күзәтчелек инспекторлары районнардагы авыл хуҗалыгы идарәләре штатларыннан чыгарыла һәм Дәүләт техник күзәтчелек идарәсе штатына күчерелә.

Әлеге карар белән "Дәүләт техник күзәтчелек идарәсе турында нигезләмә" раслана, нәтиҗәдә аның вәкаләтләре һәм мөстәкыйльлеге шактый киңәйтелә.

Дәүләт техник күзәтчелек инспекциясен үзгәртеп кору һәм Дәүләт техник күзәтчелек идарәсен булдыру хезмәтне үзәкләштерергә, Татарстан Республикасының бердәм дәүләт техник күзәтчелек системасын төзергә, эш башкару дисциплинасын ныгытырга, матди-техник һәм кадрлар белән тәэмин итү мәсьәләләрен шактый яхшыртырга мөмкинлек бирә.

2011 елда Татарстан Республикасы Авыл хуҗалыгы һәм азык-төлек министрлыгының Татарстан Республикасы Үзйөрешле машиналарның һәм башка төр техниканың техник торышына күзәтчелек идарәсе Татарстан Республикасы Үзйөрешле машиналарның һәм башка төр техниканың техник торышына күзәтчелек идарәсе – юридик зат хокукына ия булган Татарстан Республикасы башкарма хакимияте органы итеп үзгәртеп корыла.

Әлеге үзгәртеп кору нәтиҗәсендә дәүләт техник күзәтчелек хезмәтенең статусы күтәрелә һәм федераль законнардагы каршылыклар юкка чыга.